Vytauto Didžiojo universiteto Socialinių mokslų fakultetas

Vytauto Didžiojo universiteto Socialinių mokslų fakultetas (VDU SMF) – VDU struktūrinis padalinys, turintis fakulteto statusą. Fakultetas įsikūręs Kaune, Jonavos g. 66. Fakulteto dekanė – doc. dr. Aurelija Stelmokienė. Istorija ir dabartis 1990 m. gruodžio 20 d., Vytauto Didžiojo universiteto Senato nutarimu, socialinių mokslų krypties studijų programos buvo atskirtos nuo Humanitarinių mokslų fakulteto ir jų pagrindu įsteigtas Socialinių mokslų fakultetas. Fakultetui iš pradžių vadovavo VDU prorektorė Liucija Baškauskaitė. Jai padėjo Psichologijos katedros vedėjas Juvencijus Lapė, kuris 1991 m. paskirtas dekano pareigoms. Tuomet fakultete buvo vykdomos: politologijos, sociologijos ir psichologijos bakalauro studijų programos. Absolventai galėjo tęsti studijas politologijos, taikomosios sociologijos, socialinės rūpybos, taikomosios pedagogikos, profesinio mokymo vadybos, mokyklinės psichologijos, organizacinės psichologijos, komercinės teisės ir tarptautinės teisės magistrantūros studijų programose. Rengiant doktorantus edukologijos, sociologijos ir psichologijos mokslų kryptyse, socialinių mokslų daktaro laipsniai buvo teikiami kartu su kitais šalies universitetais: Edukologijos kryptyje bendradarbiauta su Kauno technologijos universitetu; Sociologijos krypties doktorantūros partneriai – Vilniaus universitetas, KTU bei Lietuvos filosofijos ir sociologijos institutas. Psichologijoje – Klaipėdos universitetas. Tik įkurtame fakultete 1991 m. studijavo 98 studentai, dirbo 77 dėstytojai. Plečiantis Vytauto Didžiojo universitetui ir fakultetui, kūrėsi naujos katedros ir centrai, kai kurie jungėsi, kiti atsiskyrė arba įsiliejo į SMF. Šiuo metu SMF – vienas didžiausių Vytauto Didžiojo universiteto fakultetų, kuriame studijuoja apie 1000 studentų ir dirba apie 70 dėstytojų bei tyrėjų. Fakulteto mokslinio potencialo plėtojimas nuo pat pradžių buvo siejamas su užsienio mokslininkų bei dėstytojų glaudžiu bendradarbiavimu. Gyvavimo pradžioje į fakultetą atvykdavo daugiausia mokslininkų iš JAV universitetų (Pensilvanijos, Detroito, Indianos, Temple) Švedijos (Linkopingo), Norvegijos(Bergeno) ir kitų šalių. Šiandien studentai turi galimybes dalyvauti nacionaliniuose ir tarptautiniuose moksliniuose ar studijų projektuose, vykti dalinėms studijoms į JAV, Pietų Korėjos, Japonijos Europos šalių universitetus, atlikti praktiką užsienio įstaigose bei bendruomenėse pagal dvišales, „LLP / Erasmus“, „Campus Europae“ sutartis. Intensyvius paskaitų kursus reguliariai skaito vizituojantys dėstytojai iš užsienio šalių universitetų. Šiuo metu Socialinių mokslų fakultete studentai gali studijuoti 6 bakalauro, taip pat 7 magistrantūros, 1 laipsnio nesuteikiančioje, 4 doktorantūros studijų programose. Fakultete veikia Psichologų studentų asociacija (VDU PSA), socialinio darbo studentų klubas „Vesta“, sociologijos bei edukologijos studentų klubai. Fakulteto padaliniuose leidžiama keletas socialinių mokslų krypties žurnalų: Aukštojo mokslo kokybė, Profesinis rengimas: tyrimai ir realijos, Tarptautinis psichologijos žurnalas: biopsichosocialinis požiūris, Socialinis darbas: patirtis ir metodai, Kultūra ir visuomenė: socialinių tyrimų žurnalas. Fakultete vykdoma apie 60 studijų ir tiriamųjų projektų, kuriuos finansuoja įvairios nacionalinės bei ES programos. Socialinių mokslų fakulteto padaliniai Mokslo ir studijų padaliniai: Edukologijos katedra (vedėja prof. dr. Natalija Mažeikienė) Bendrosios psichologijos katedra (vedėja prof. dr. Auksė Endriulaitienė) Teorinės psichologijos katedra (vedėja doc. dr. Loreta Bukšnytė-Marmienė) Socialinio darbo katedra (vedėja doc. dr. Rasa Naujanienė) Sociologijos katedra (vedėja doc. dr. Milda Ališauskienė) Tyrimų centrai: Profesinio rengimo studijų centras (vadovas doc. dr. Vidmantas Tūtlys) Socialinės antropologijos centras (vadovas prof. dr. Vytis Čubrinskas) Socialinių tyrimų centras (vadovas prof. dr. Artūras Tereškinas) Švietimo studijų centras (vadovė doc. dr. Giedra-Marija Linkaitytė) Psichologijos klinika (vadovė dr. Kristina Kovalčikienė) Socialinio darbo kompetencijų centras (vadovė Roberta Motiečienė) Demografinių tyrimų centras (vadovė prof.dr. Vladislava Stankūnienė) Studijų programos „Jei Jums įdomu, kas yra ir kaip veikia žmogus bei visuomenė, kviečiame studijuoti Socialinių mokslų fakultete. Studijų metu analizuojama asmenų, grupių, organizacijų bei visuomenės prigimtis, raida ir elgsena. Čia studijuojami mokymosi metodai ir švietimo procesai, mokomasi plėtoti socialinį teisingumą, atpažinti žmogaus poreikius ir padėti jam įveikti iššūkius. Studijos Socialinių mokslų fakultete remiasi studentų bei dėstytojų diskusijomis, kritinio mąstymo ugdymu, kūrybiškumu, praktine ir tiriamąja veikla“, – VDU SMF prof. dr. Jonas Ruškus. Bakalauro studijų programos Karjera ir profesinis konsultavimas Švietimas ir informacinės technologijos Psichologija Socialinis darbas Socialinė politika Sociologija ir antropologija Gretutinių studijų programos Konsultavimas karjerai Psichologija Socialinis darbas Sociologija ir antropologija Socialinė politika Magistrantūros studijų programos Švietimo vadyba Mokyklinė psichologija Organizacinė psichologija Sveikatos psichologija Socialinis darbas (anglų kalba) Socialinė antropologija (anglų kalba) Taikomoji sociologija (anglų kalba) Aukštojo mokslo kvalifikaciją turintiems asmenims, laipsnio nesuteikianti studijų programa Pedagogika (Mokytojo kvalifikaciją teikianti studijų programa) Doktorantūros studijos programos Edukologija Psichologija Socialinis darbas Sociologija Moksliniai tyrimai Fakultete moksliniai tyrimai plėtojami klasteriuose bei aukščiausio lygio centruose: Aukščiausio lygio centre „Mokymosi visą gyvenimą tyrimai“ (vadovė prof. M. Teresevičienė). Psichologijos klasteryje „Asmens psichosocialinis funkcionavimas ir psichologinės jo gerinimo galimybės organizacijoje, ugdymo ir sveikatos institucijose.“ (vadovas doc. A. Perminas). Sociologijos klasteryje „Pilietiškumas ir tapatumas šiuolaikinėje visuomenėje“ (vadovė prof. dr. A. Tereškinas) Dvejuose tarpuniversitetiniuose aukščiausio lygio mokslo centruose: „Lyčių studijų ir tyrimų tinklas (GENDER)“ (vadovė doc. J.Reingardė) ir „Moderniosios Lietuvos pilietiškumo ir socialinio tapatumo tyrimų centras“ (vadovas prof. V. Leonavičius) Absolventai Remigijus Osauskas (g. 1974 m.), politikas, Jonavos vicemeras (2011–2015 m.) Nuorodos Socialinių mokslų fakulteto tinklalapis Oficialus VDU Socialinių mokslų fakulteto tinklalapis VDU SMF Edukologijos katedros tinklalapis Archyvuota kopija 2011-12-15 iš Wayback Machine projekto. VDU SMF Bednrosios psichologijos katedros, Teorinės psichologijos katedros ir Psichologijos klinikos tinklalapis Archyvuota kopija 2011-12-21 iš Wayback Machine projekto. VDU SMF Sociologijos katedros ir Socialinių tyrimų centro tinklalapis Archyvuota kopija 2011-12-02 iš Wayback Machine projekto. VDU SMF Socialinės gerovės instituto, Socialinio darbo katedros ir Socialinio darbo kompetencijų centro tinklalapis Archyvuota kopija 2012-01-05 iš Wayback Machine projekto. VDU SMF Profesinio rengimo studijų centro tinklalapis Archyvuota kopija 2011-09-13 iš Wayback Machine projekto. VDU SMF Švietimo studijų centro tinklalapis Archyvuota kopija 2011-12-05 iš Wayback Machine projekto. VDU SMF Socialinės antropologijos centro tinklalapis Archyvuota kopija 2011-09-14 iš Wayback Machine projekto.